Ir-Regolament tal-Kunsill (KE) Nru 1771/2003
tas-7 ta' Ottubru 2003
li jemenda r-Regolament (KE) Nru 2803/2000 fir-rigward tal-ftuħ u ż-żieda tal-kwoti tat-tariffa Komunitarji awtonomi għal ċerti prodotti mis-sajd
IL-KUNSILL TA' L-UNJONI EWROPEA,
Wara li kkunsidra t-Trattat li jistabbixxi l-Komunità Ewropea, u partikolarment l-Artikolu 26 tiegħu,
Wara li kkunsidra l-proposta mill-Kummissjoni,
Billi:
(1) Il-Komunità tforni ċerti prodotti tas-sajd li preżentament jiddependu mill-importazzjoni minn pajjiżi terzi. Huwa għalhekk fl-interess tal-Komunità li tissosspendi parzjalment jew kompletament id-dazji doganali fuq il-prodotti f'dan il-każ, sabiex ma jipperikolawx il-prospetti tal-iżvilupp fil-produzzjoni tal-ħut fil-Komunità u sabiex jasiguraw forniment adekwat biex jissodisfaw l-industriji utenti. Ir-Regolamnet tal-Kunsill (KE) Nru 2803/2000 tal-14 ta' Diċembru 2000 li jiftaħ u jipprovdi għall-amministrazzjoni ta' kwoti tat-tariffa awtonoma Komunitarji fuq ċerti prodotti mis-sajd [1] kien għalhekk issospenda l-kwota ta' tariffa għal ċerti prodotti tas-sajd għal ċerti perijodu.
(2) Il-Kummissjoni kienet għamlet riċerka fis-swieq u l-ħtiġiet tal-fornimenti tal-industriji utenti għall-2003. Wara li kienu kkunsidrati l-ħtiġiet tal-istrateġija interni u esterni tal-Komunità, ċerti kwoti ta' tariffi ġodda għall-prodotti f'dan il-każ għandhom ikunu miftuħa u ċerti kwoti eżistenti għandhom ikunu miżjuda sabiex jassiguraw il-kontinwità tal-produzzjoni tal-Komunità.
(3) Ir-Reġolament (KE) Nru 2803/2000 għandu għalhekk ikun emendat kif xieraq,
ADOTTA DAN IR-REGOLAMENT:
Artikolu 1
L-Anness tar-Regolament (KE) Nru 2803/2000 għandu jkun emendat kif ġej:
1. il-kwoti tat-tariffa elenkati fl-Anness ta' dan ir-Regolament għal oġġetti u perijodi ta' kwota kif stabbilit fl-Anness għandhom ikunu miżjuda;
2. għall-perijodu ta' kwota mill-1 ta' Jannar sal-31 ta' Diċembru 2003:
(a) l-ammont ta' kwota tat-tariffa ta' kwota 09.2785 għandu jkun stabbilit fi 20000 tunnellati;
(b) l-ammont ta' kwota tat-tariffa ta' kwota 09.2786 għandu jkun stabbilit fi 1500 tunnellati;
(ċ) l-ammont ta' kwota tat-tariffa ta' kwota 09.2794 għandu jkun stabbilit fi 7000 tunnellati.
Artikolu 2
Dan ir-Regolament għandu jidħol fis-seħħ fit-tielet jum ta' wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fil-Lussemburgu, fis-7 ta' Ottubru 2003.